62023TJ0397_INF
Решение на Общия съд (шести състав) от 9 април 2025 г. —Ausnit, Olariu și Asociații/Комисия
(Дело T‑397/23)
„Механизъм за свързване на Европа (МСЕ) — Споразумение за отпускане на безвъзмездни средства — Проект „Setup and ITS connectivity of safe and secure truck parking areas in Romania along TEN-T core network corridors“ — Решение, което е изпълнително основание — Член 299 ДФЕС — Допустими разходи — Неспазване на принципа на добро финансово управление при възлагането на обществени поръчки на трети страни — Пропорционалност — Оправдани правни очаквания“
1.
Жалба за отмяна — Компетентност на съда на Съюза — Обхват — Съдебен контрол по отношение на решение на Комисията, което представлява изпълнително основание за целите на събирането на вземане — Компетентност да се разгледат както основанията, с които се оспорва законосъобразността на такова решение, така и основанията, изведени от нарушение на договорните задължения, във връзка с които е прието решението
(членове 263 и 299 ДФЕС; Регламент на Европейския парламент и на Съвета 2018/1046, член 100, параграф 2)
(вж. т. 31 и 32)
2.
Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Допустими разходи — Условия — Спазване на принципа на добро финансово управление при възлагането на обществени поръчки на трети страни — Тежест на доказване
(член 310, параграф 5 и член 317 ДФЕС; Регламент на Европейския парламент и на Съвета № 966/2012, член 30)
(вж. т. 46—49, 54, 57—60 и 62—64)
3.
Право на Европейския съюз — Принципи — Защита на оправданите правни очаквания — Условия — Конкретни уверения, предоставени от администрацията
(вж. т. 66—69)
4.
Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Спазване на принципа на добро финансово управление при възлагането на обществени поръчки на трети страни — Липса — Недопустими разходи — Образувана от Комисията процедура по възстановяване на изплатените суми — Връщане на финансирането за разходите, които се считат за недопустими съгласно одитен доклад — Нарушение на принципите на пропорционалност и справедливост — Липса
(член 5, параграф 4 ДЕС; член 317 ДФЕС)
(вж. т. 77, 81—84, 106, 107 и 110)
Диспозитив
1)
Отхвърля жалбата.
2)
Осъжда Ausnit, Olariu și Asociații SRL да заплати съдебните разноски.